Poročila, 8.6.2004


Naslov: IZGRADNJA ČISTILNIH NAPRAV IN KANALIZACIJE

Napoved za  voditelja:

Slovenija si je ob pripravah na vstop v Evropsko unijo zagotovila kar nekaj denarja za prilagoditev in uskladitev. Tako smo samo za ureditev primerne kakovosti transportne in okoljevarstvene infrastrukture pridobili 90 mio evrov. Dobrih deset milijonov tega denarja bo prejelo Posavje za izgradnjo čistilnih naprav in kanalizacijskega omrežja.

Iz sredstev ISPA  bo v Posavju financirana izgradnja skoraj 17 kilometrov kanalizacijskega omrežja v krški občini, ki bo priključeno na čistilno napravo v Vipapu ter gradnja čistilnih naprav s pripadajočo infrastrukturo v brežiški in sevniški občini. Gre za skupen projekt, ki pa ga v vsaki občini vodijo posebej.

X- koordinatorka projekta ISPA za Posavje

5.42 Vrednost celotnega projekta za vse tri posavske občine je dobrih 25 mio €. Od tega je nepovratnih sredstev iz ISPA Sklada nekaj več kot 10 mio €.

6.03 Je pa dost papirologije. Namreč leto in pol, skoraj dve leti smo pripravljal dokumentacijo, od študij variant, možnih variant do invest programov in idejnih projektov.

Celoten projekt bo zagotovil čiščenje odpadnih voda v porečju spodnje Save za 40 tisoč prebivalcev, 16 tisoč samo v krški občini, kjer že stojita dve čistilni napravi, v Brestanici pa gradijo tretjo.

6.57 Sedaj smo v fazi javnega razpisa za projektiranje in za izvedbo. V sami finančni konstrukciji pa nam evropska sredstva pomenijo zelo veliko. Kajti poleg taks za odpadne vode, ki predstavljajo približno četrtino sredstev, bo četrtino sredstev potrebno zagotoviti iz proračuna, preostalo polovico sredstev pa iz sredstev strukturnega sklada evropske unije.

Izgradnja novega kanalizacijskega omrežja v krški občini ter čistilne naprave v sevniški naj bi bila zaključena do konca leta 2007, v brežiški občini pa leto kasneje.

